CELEX: 62012CA0265
Language: mt
Date: 2013-07-18 00:00:00
Title: Kawża C-265/12: Sentenza tal-Qorti tal-Ġustizzja (L-Ewwel Awla) tat- 18 ta’ Lulju 2013 (talba għal deċiżjoni preliminari ta Hof van beroep te Brussel — il-Belġju) — Citroën Belux NV vs Federatie voor Verzekerings- en Financiële Tussenpersonen (FvF) (Artikolu 56 TFUE — Libertà li jiġu pprovduti servizzi — Direttiva 2005/29/KE — Prattiki kummerċjali żleali — Protezzjoni tal-konsumaturi — Offerti konġunti li jinkludu tal-inqas servizz finanzjarju — Projbizzjoni — Eċċezzjonijiet)

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/17
            
         Sentenza tal-Qorti tal-Ġustizzja (L-Ewwel Awla) tat-18 ta’ Lulju 2013 (talba għal deċiżjoni preliminari ta Hof van beroep te Brussel — il-Belġju) — Citroën Belux NV vs Federatie voor Verzekerings- en Financiële Tussenpersonen (FvF)
   (Kawża C-265/12) (1)
   
   (Artikolu 56 TFUE - Libertà li jiġu pprovduti servizzi - Direttiva 2005/29/KE - Prattiki kummerċjali żleali - Protezzjoni tal-konsumaturi - Offerti konġunti li jinkludu tal-inqas servizz finanzjarju - Projbizzjoni - Eċċezzjonijiet)
   2013/C 260/28
   Lingwa tal-kawża: l-Olandiż
   
      Qorti tar-rinviju
   
   Hof van beroep te Brussel
   
      Partijiet fil-kawża prinċipali
   
   
      Rikorrenti: Citroën Belux NV
   
      Konvenut: Federatie voor Verzekerings- en Financiële Tussenpersonen (FvF)
   
      Suġġett
   
   Talba għal deċiżjoni preliminari — Hof van beroep te Brussel — il-Belġju — Interpretazzjoni tal-Artikolu 56 TFUE u tal-Artikolu 3(9) tad-Direttiva 2005/29/KE tal-Parlament Ewropew u tal-Kunsill, tal-11 ta’ Mejju 2005, dwar prattiċi kummerċjali żleali fin-negozju mal-konsumatur fis-suq intern u li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (Direttiva dwar [Prattiki] Kummerċjali Żleali) (ĠU L 149, p. 22) — Leġiżlazzjoni nazzjonali dwar il-protezzjoni tal-konsumaturi li tipprojbixxi b’mod ġenerali, bla ħsara għall-eċċezzjonijiet elenkati b’mod eżawrjenti, kull offerta konġunta li tinkludi tal-inqas servizz finanzjarju
   
      Dispożittiv
   
   L-Artikolu 3(9) tad-Direttiva 2005/29/KE tal-Parlament Ewropew u tal-Kunsill, tal-11 ta’ Mejju 2005, dwar prattiċi kummerċjali żleali fin-negozju mal-konsumatur fis-suq intern u li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (“Direttiva dwar [Prattiki] Kummerċjali Żleali”) (ĠU L 149, p. 22), u l-Artikolu 56 TFUE għandhom jiġu interpretati fis-sens li ma jipprekludux dispożizzjoni ta’ Stat Membru, bħal dik inkwistjoni fil-kawża prinċipali, li, bla ħsara għal każijiet elenkati b’mod eżawrjenti mil-leġiżlazzjoni nazzjonali, tipprojbixxi b’mod ġenerali offerti konġunti proposti lill-konsumatur li tal-inqas wieħed mill-elementi tagħhom jikkostitwixxi servizz finanzjarju.
   
      (1)  ĠU C 258, 25.08.2012.